
SPOROČILO ZA MEDIJE

NOVA SERIJA »PREPOVEDANA LJUBEZEN«
OD 21. SEPTEMBRA NA KANALU TLC IN PRETOČNI PLATFORMI MAX 

Štirje pari so svojo ljubezen in predanost preizkusili v najnovejši seriji o odnosih na TLC, »Prepovedana ljubezen«

Ljubljana, 19. septembra 2024

Podajte se na potovanje ljubezni in religije v povsem novi seriji o odnosih na TLC, »Prepovedana ljubezen«. Serija spremlja štiri iskreno zaljubljene pare, ki se soočajo z veliko oviro, ki zaplete njuno razmerje – z vero. Partnerja sta pripadnika različnih veroizpovedi, a se eden od njih spreobrne v vero drugega ali pa se odloči, da se popolnoma odpove kulturi in tradiciji svoje družine. Ali bo njuno razmerje, soočeno s tako intenzivnimi razlikami v tradiciji, zdržalo izzive spreobrnitve v novo vero ali pa bo njuna ljubezen pod pritiskom omajala? Intrigantna zgodba o odnosih in ovirah, bo premierno predvajana v nedeljo, 21. septembra, na pretočni platformi Max, na kanalu TLC pa ob 21. uri.

V seriji »Prepovedana ljubezen« bomo opazovali, kaj se zgodi, ko sin binkoštnega pridigarja hodi z muslimanko, ortodoksni Jud dvori katoličanki, amiš začne razmerje z neamiškinjo in musliman najde ljubezen s konservativno katoličanko.

Eli in Laurie
»Ortodoksni judje tradicionalno ne hodijo z nejudovskimi dekleti, a včasih se v življenju zgodi, da se jud zaljubi v italijansko katoliško dekle«, pravi Eli. Ultimati so prisotni in Eli priznava: »Edini način, da bo to razmerje delovalo, je, da se Laurie spreobrne v judovstvo.«

Ashley in Mohammed
Ashley, ki prihaja iz Jefferson Cityja v Missouriju, priznava, da je bilo njeno odraščanje »belo, konservativno in katoliško«, zato si lahko predstavljate šok, ko je oznanila, da se bo poročila z muslimanom. O svojem trenutnem življenjskem slogu Mohammed pravi, da »ne pije in ne je svinjine«, ampak tudi »moli petkrat na dan«. Ko ga Ashley vpraša: »Torej misliš, da ne morem biti dobra žena, če nisem muslimanka?«,  Mohammed preprosto odgovori: »Da.«

Lindsey in Elmer
Elmer pravi, da je bilo »odraščati med amiši kot živeti v 19. stoletju. Do svojega 18. leta nisem vedel za seks.« Lindsay priznava, da je zakon z amišem drugačen, kot je pričakovala, in med prepirom mu reče: »Pričakuješ, da bom tvoja mala amiška hišna pomočnica?«

Lensa in Kris
Kris se sprašuje, ali je možno, da ima par dve različni veri, medtem ko Lensa pravi: »Prestopil je mejo, ko me je hotel spreobrniti.«

Njihove vere, tradicije in prepričanja so različna, vendar sta jih združila ljubezen in povezanost. Bo parom uspelo najti skupni jezik in svoj odnos popeljati na višjo raven — ali pa bodo družinski pritiski in spreobrnitev v eno vero zanju prevelik zalogaj?

»Prepovedana ljubezen« bo premierno predvajana v nedeljo, 21. septembra, na pretočni platformi Max, na kanalu TLC pa ob 21. uri.


O podjetju Warner Bros. Discovery
Warner Bros. Discovery (v nadaljevanju: WBD) je vodilno svetovno medijsko podjetje, ki ustvarja in distribuira najbolj diferenciran in popoln portfelj vsebin in znamk na svetu, vključno s televizijo, filmom in pretakanjem. Na voljo v več kot 220 državah in ozemljih ter v 50 jezikih, Warner Bros. Discovery navdihuje, informira in zabava občinstvo po vsem svetu s svojimi ikoničnimi znamkami in izdelki, kot so Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV in drugi. Za več informacij obiščite www.wbd.com. 

